Zopp (pildil mulluse võidukarikaga) võitis mõlemad Merko Openi varasemad turniirid (2009 ja 2010). See on ainus võistlus, kus Zopp tänavu Eestis üksikmängus kaasa teeb. Eesti meistrivõistlustel osales ta paarismängus. "Jürgen ise tahtis väga kodus kas või ühel turniiril kaasa teha ning kuna Merko Openil on ta olnud võidukas, siis soovib tiitlit edukalt kaitsta," rääkis Uba.